PolyAgent/wiki_georgian_en_parallel_20231101 huggingface dataset:
დელმირა აგუსტინი

დელმირა აგუსტინი (დ. 24 ოქტომბერი, 1886, მონტევიდეო, ურუგვაი — გ. 6 ივლისი, 1914, მონტევიდეო, ურუგვაი) — ურუგვაელი მოდერნისტი პოეტი XIX საუკუნის დასაწყისში.
ბიოგრაფია
დელმირა აგუსტინი დაიბადა ურუგვაის დედაქალაქ მონტევიდეოში. მან დაიწყო წერა, როდესაც ათი წლის იყო და ლექსების პირველი წიგნი გამოაქვეყნა, როდესაც იგი ჯერ კიდევ მოზარდი იყო.
იგი წერდა ჟურნალისთვის „La Alborada“ (გარიჟრაჟი). მან ჩამოაყალიბა 1900-იანი წლების ურუგვაელი მწერლების ახალი თაობის ნაწილი, ხულიო ჰერერა ი რეისიგთან, ლეოპოლდ ლუგონსსა და რუბენ დარიოსთან (ამ უკანასკნელს დელმირა საკუთარ მასწავლებლად მიიჩნევდა) ერთად. დარუსო ადარებდა აგუსტინს წმინდა ტერეზას და აღნიშნა, რომ აგუსტინი იყო ერთადერთი ქალი მწერალი ამ წმინდანის შემდეგ, რომელმაც თავი ქალად გამოხატა.
დელმირა მწერლობის ასპარეზზე მაშინ გამოჩნდა, როდესაც ლიტერატურულ სამყაროში მამაკაცები დომინირებდნენ. აგუსტინის მწერლობის სტილი აღიქმება, როგორც მოდერნიზმის პირველი ფაზა, თუმცა დაყრდნობილი ფანტაზიურ და ეგზოტიკურ თემებზე.
აგუსტინის შემოქმედების ძირითადი ინსპირაციის და შთაგონების წყარო გახდა ეროსი — სიყვარული ღმერთი ბერძნულ მითოლოგიაში. ეროსი ფიგურირებს აგუსტინის ბევრ ლიტერატურულ ნაწარმოებში. დელმირამ მას თავისი მესამე წიგნიც კი მიუძღვნა, სახელწოდებით — „Los Cálices Vacíos“ (ცარიელი თასები) 1913 წელს, რომელიც მისი ახალ ლიტერატურულ მოძრაობაში — „La Vanguardia“ (ავანგარდი) გადასვლის დასაწყისად იქცა.
აღიარება
თვრამეტი წლის ასაკში მან გაზეთში „La Alborada“ დაწერა რამდენიმე სვეტი სახელწოდებით: „ეთერული ლეგიონი“. გაზეთში მან გამოაქვეყნა ფსევდონიმით — „ჯოუჯოუ“. ამ ნაწარმოებში მან განიხილა მონტევიდეოს ბურჟუაზიის წარმომადგენელი, კულტურულ და სოციალურ ცხოვრებაში წარმატებული ქალების პორტრეტები. მათ შორის იყო მარია ფერეირაც. ამის შემდეგ იგი მალე გახდა პოპულარული სახე კულტურულ ცხოვრებაში, დედამისთნ ერთად. პირველი წიგნი გამოაქვეყნა 1907, ხოლო მეორე 1910 წელს.
1912 წელს, როცა რუბენ დარიო, მოდერნიზმის დამაარსებელი, ჩავიდა მონტევიდეოში და დელმირა აგუსტინის შემოქმედების ნახვის შემდეგ თქვა:
პირადი ცხოვრება და სიკვდილი
იგი 1913 წლის 14 აგვისტოს დაქორწინდა ენრიკე ჯობს რეიესზე, თუმცა, ისინი მალევე, 1914 წლის 5 ივნისს განქორწინდნენ. ერთი თვის შემდეგ რეიესმა ორჯერ სასტიკად ესროლა აგუსტინს თავში და სახლში დაბრუნების შემდეგ თვითონაც თავი მოიკლა.
დელმირა აგუსტინი გარდაიცვალა 27 წლის ასაკში, მონტევიდეოში მდებარე საკუთარ სახლში. დაკრძალულია მონტევიდეოს ცენტრალურ სასაფლაოზე.
ბიბლიოგრაფია
1907: El libro blanco
1910: Cantos de la mañana
1913: Los cálices vacíos, პორტიკო დე რუბენ დარიო
1924: Obras completas ("დასრულებული სამუშაოები"): ტომი 1, El rosario de Eros; ტომი 2: Los astros del abismo — გამოქვეყნდა გარდაცვალების შემდეგ (გარდაიცვალა 1914 წელს), მონტევიდეო, ურუგვაი: Mimoximo García
1944: Poesías — ლუიზა ლუისის პროლოგი
1971: Poesías completas მანუელ ალვარის პროლოგი ბარსელონას ფორუმზე.
მისი ნაწარმოებები სხვა ენებზე
ვალერი მარტინესმა თარგმნა აგუსტინის მრავალი ლექსი ინგლისურ ენაზე. აგუსტინის ზოგიერთი ლექსი თარგმნა ნეპალურად სუმან ფოხრელმა და შეიყვანა ანთოლოგიაში, სახელწოდებით — „Manpareka Kehi Kavita“.
სქოლიო
დაბადებული 24 ოქტომბერი
დაბადებული 1886
გარდაცვლილი 6 ივლისი
გარდაცვლილი 1914
ურუგვაელები
მოდერნისტები
მწერალი ქალები
ანდრეს-ელოი-ბლანკოს მუნიციპალიტეტი (ლარა)

ანდრეს-ელოი-ბლანკოს მუნიციპალიტეტი (ლარა)
ანდრეს-ელოი-ბლანკოს მუნიციპალიტეტი — მუნიციპალიტეტი ვენესუელაში, ლარას შტატში. წარმოადგენს ლარას შტატის 9 მუნიციპალიტეტიდან ერთ-ერთს. ფართობი 708 კმ². ვენესუელის ეროვნული სტატისტიკის ინსტიტუტის 2007 წლის მოსახლეობის აღწერის მიხედვით ანდრეს-ელოი-ბლანკოს მუნიციპალიტეტში ცხოვრობდა 49,812 ათასი ადამიანი. მთავარი ქალაქია სანარე.
იხილეთ აგრეთვე
ვენესუელის მუნიციპალიტეტები
ლარას შტატი
ლარას შტატის მუნიციპალიტეტები
დავათის ეკლესია

დავათის ეკლესია — არქიტექტურული ძეგლი, მდებარეობს დუშეთის მუნიციპალიტეტში, სოფელი დავათის სამხრეთ-დასავლეთით 0,5 კილომეტრზე. განეკუთვნება განვითარებულ შუა საუკუნეებს.
ეკლესია დარბაზულია, ნაგებია ნატეხი ქვითა და შირიმის კვადრებით. სამხრეთი კედელი მთლიანად მთის ფერდობშია შეჭრილი. ჩრდილოეთ კედელში გაჭრილია ვიწრო და დაბალი კარი, რომლის წირთხლებში საურდულე ხვრელებია. აღმოსავლეთით ნახევარწრიული აფსიდის ღერძზე, თაღოვანი სარკმელია, მის ორივე მხარეს - თითო სწორკუთხა ნიში. აფსიდის იატაკი ერთი საფეხურითაა შემაღლებული და მოსწორებულია კირხსნარით. დარბაზს ცილინდრული კამარა ხურავს. კონქის თაღი ეყრდნობა აფსიდის მხრებზე შემდგარ შირიმის იმპოსტებს.
ეკლესია შიგნით და გარეთ შელესილია, ფასადები სადაა. ლავგარდანი შედგენილია შირიმის ბრტყელი ფილებისაგან. სახურავი კრამიტისაა. ბრტყელ კრამიტებზე გამოსახულია რელიეფური რკალები და ბოლოებგაგანიერებული ტოლმკლავა ჯვრები.
ლიტერატურა
დუშეთის მუნიციპალიტეტის ტაძრები
Gemmula mystica

Gemmula mystica — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
მარმოლადის მყინვარი

მარმოლადის მყინვარი — ხეობის ტიპის მყინვარი იტალიაში. მდებარეობს მარმოლადის მთის ჩრდილოეთ კალთაზე, დოლომიტის ალპების ერთადერთი მყინვარია. ყინულის მაქსიმლაური სისქე 100 მ-მდეა. ისევე როგორც ალპების ყველა მყინვარი მარმოლადაც განიცდის უკან დახევას. პირველი მსოფლიო ომის დროს ავსტრიელმა ჯარისკაცებმა მყინვარის გვირაბში ააშენეს სადგომი, რითაც შექმნეს მნიშვნელოვანი ზომის „ყინულის ქალაქი“. მყინვარის ქვევით, ხეობაში არის პირველი მსოფლიო ომის დროინდელი მუზეუმი — „Museo della Grande Guerra in Marmolada“.
რესურსები ინტერნეტში
მარმოლადის მყინვარი
სქოლიო
იტალიის მყინვარები
პიერ ბიულიარი

პიერ ბიულიარი
ჟან ბატისტ ფრანსუა პიერ ბიულიარი (დ. 24 ნოემბერი, 1752 — გ. 26 სექტემბერი, 1793) — ფრანგი ექიმი და ბოტანიკოსი. მისი სტანდარტული საავტორო ბოტანიკური შემოკლებაა Bull.
ბიოგრაფია
დაიაბდა 1752 წლის 24 ნოემბერს ობპიერ-სიურ-ობში (იმ დროში ობპიერ-სიურ-ბარუა, ზემო მარნას დეპარტამენტი). სწავლობდა საფრანგეთის პატარა ქალაქ ლანგრში. შემდგომში მსახურობდა კლერვოს სააბატოში. 1775 წელს მედიცინისა და ბოტანიკის შესასწავლად პარიზში გაემგზავრა.
მისი ხატვის მასწავლებელი იყო ინჟინერი და გრავიორი ფრანსუა-ნიკოლა მარტინე. სწორედ მისი წყალობით შექმნა ბიულიარმა ილუსტრაციები საფრანგეთის სოკოებისა და მცენარეების აღწერისთვის.
გარდაიცვალა 1793 წლის 26 სექტემბერს პარიზში.<ref>L’Herbier de Pierre Bulliard : une "première" dans l’édition scientifique Claude Hartmann, about Pierre Bulliard </ref>
ნაშრომები
1776—1780, Flora Parisiensis, ou Descriptions et figures des plantes qui croissent aux environs de Paris (6 ტომად).
1780—1793, Herbier de la France, ou Collection complète des plantes indigènes de ce royaume (9 ტომად, 600-მდე ფერადი ილუსტრაციით рисунков).
1783, Dictionnaire élémentaire de botanique, ou Exposition par ordre alphabétique des préceptes de la botanique et de tous les termes, tant françois que latins, consacrés à l'étude de cette science.
1784, Histoire des plantes vénéneuses et suspectes de la France (en cinq volumes et plus de deux cents planches).
1791—1812, Histoire des champignons de la France, ou Traité élémentaire renfermant dans un ordre méthodique les descriptions et les figures des champignons qui croissent naturellement en France.
1796, Aviceptologie''.
ლიტერატურა
Бюльяр, Петр // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907
რესურსები ინტერნეტში
სქოლიო
ფრანგი ბოტანიკოსები
ფრანგი მიკოლოგები
ფრანგი მედიკოსები
Cataglyphis rosenhaueri

Cataglyphis rosenhaueri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
Cataglyphis
ნიკოლა მიროტიჩი

ნიკოლა მიროტიჩი (დ. 11 თებერვალი, 1991, ტიტოგრადი, ჩერნოგორიის სოციალისტური რესპუბლიკა, იუგოსლავია) — მონტენეგროელი პროფესიონალი კალათბურთელი. მიიღო ესპანეთის მოქალაქეობა.
პროფესიონალური კარიერა დაიწყო ესპანეთის გუნდში რეალ-მადრიდში 2008 წლის სეზონში. 2014 წლიდან ჩიკაგო ბულზის მოთამაშეა.
რესურსები ინტერნეტში
Nikola Mirotić - acb.com
Nikola Mirotić - draftexpress.com
Nikola Mirotić - eurobasket.com
Nikola Mirotić - euroleague.net
Nikola Mirotić
მონტენეგროელი კალათბურთელები
ესპანელი კალათბურთელები
დაბადებული 1991
დაბადებული 11 თებერვალი
იტალიკური ენები

იტალიკური ენები — ინდოგერმანული ენების ოჯახში შემავალი ერთ-ერთ ქვეჯგუფი. კელტურ ენებთან ამ ენათა ადრე ნავარაუდევი ნათესაობა დღემდე ვერ დამტკიცდა.
კლასიფიკაცია
ლატინურ-ფალისკური ენები
ლათინური ენა
რომანული ენები
ფალისკური ენა
ოსკურ-უმბრიული ენები (ხშირად აგრეთვე გვხვდება საბელური ენები სახელით)
ოსკური ენა
უმბრიული ენა
ეკვური ენა
მარუკინული ენა
მარსული ენა
პელიგნური
სამხრეთ-პიკენური
საბინური
ვესტინური
ვოლსკური
გაურკვეველი წარმოშობისა:
ელიმური
სიკულური
ლიტერატურა
.
.
რესურსები ინტერნეტში
TM Texts Italic.
Michael de Vaan (2008) Etymological Dictionary of Latin and the other Italic Languages p.826, Leiden Indo-European Etymological Dictionaries Series, Brill Academic Publishers, (part available freely online)
რობერტ უაიეტი

რობერტ უაიეტი (ნამდვილი სახელი — რობერტ უაიეტ-ელიჯი, დ. 28 იანვარი, 1945) — ინგლისელი მუსიკოსი. იგი ცნობილია, როგორც ჯგუფის Soft Machine თანადამაარსებელი და წევრი, ასევე ე.წ. „კენტერბერიული სცენის“ მოღვაწე. მისი მეუღლეა ცნობილი ინგლისელი მხატვარი და სიმღერების ავტორი ალფრედა ბენჟი.
დისკოგრაფია
ალბომები
The End of an Ear (1970)
Rock Bottom (1974)
Ruth Is Stranger Than Richard (1975)
Ruth Is Stranger Than Richard (1975)
Old Rottenhat (1985)
Dondestan (1991)
Shleep (1997)
Cuckooland (2003)
Comicopera (2007)
კომპილაციური ალბომები
Nothing Can Stop Us (1982, სინგლები; 1983 წლის ავსტრალიურ გამოცემაში შეტანილია Shipbuilding)
Mid-Eighties (1993; შეტანილია მთლიანი Old Rottenhat)
Flotsam Jetsam (1994)
eps (1999)
Solar Flares Burn for You (2003)
His Greatest Misses (2004, კრებული)
EP დისკები
The Peel Sessions (1974, Alifib/Soup Song/Sea Song/I'm a Believer)
Work In Progress (1984, Biko/Amber and the Amberines/Yolanda/Te Recuerdo Amanda)
4 Tracks EP (1984, I'm a Believer/Yesterday Man/Team Spirit/Memories)
A Short Break (1996, EP)
Airplay (2002, Fridge/When Access Was a Noun /Salt-Ivy/Signed Curtain)
სინგლები
I'm a Believer/Memories (1974)
Yesterday Man/I'm a Believer (1974)
Yesterday Man/Sonia (1977)
Arauco/Caimanera (1980)
At Last I'm Free/Strange Fruit (1980)
Stalin Wasn't Stallin'/Stalingrad (1981)
Grass/Trade Union (1981)
Shipbuilding/Memories of You/'Round Midnight (1982)
The Wind of Change/Namibia(1984) (პროექტი Robert Wyatt with the SWAPO Singers)
The Age of Self/Raise Your Banners High (1984)
Chairman Mao (1987)
Free Will and Testament/The Sight of the Wind (1997)
Heaps of Sheeps/A Sunday in Madrid (1997)
რესურსები ინტერნეტში
უაიეტის შესახებ (ბიოგრაფია და დისკოგრაფია)
დაბადებული 1945
კენტერბერული სცენა
ინგლისელი მუსიკოსები
Soft Machine-ის წევრები
ინგლისელი დრამერები
დაბადებული 28 იანვარი
საფრიჭის უღელტეხილი

საფრიჭის უღელტეხილი, სოფრუჯუს უღელტეხილი — უღელტეხილი საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს აფხაზეთის კავკასიონის მთავარ ქედზე. სიმაღლე ზღვის დონიდან 3550 მ. უღელტეხილის მიდამოები აგებულია კამბრიულისწინა და ქვედაპალეოზოური კრისტალური ფიქლებით. საფრიჭის უღელტეხილი მდინარე ჩხალთის ხეობას (აფხაზეთის არ) აკავშირებს მდინარე ამანაუზის (რუსეთი) ხეობასთან.
ლიტერატურა
აფხაზეთის ავტონომიური რესპუბლიკის უღელტეხილები
აფხაზეთის კავკასიონის უღელტეხილები
კავკასიონის უღელტეხილები
Good Enough (album)

Good Enough (album)
Good Enough is the second studio album by Swedish pop singer Ola. The album originally debuted and peaked at number six on the Swedish Albums Chart, however it reached a new peak at number 2 when the album was re-released with a new track listing in 2008.
Track listing
"S.O.S." (3:12)
"Totally Addicted" (3:43)
"Natalie" (3:08)
"My Addiction" (3:30)
"If You Gave Me Your Love" (3:21)
"Good Enough" (3:59)
"Can't Get Enough" (3:14)
"All It Takes" (3:24)
"Baby Girl" (3:04)
"Baby I'm Yours" (3:39)
"Who I Am" (3:45)
Charts
The Feelgood Edition
Following Ola's participation in Melodifestivalen 2008, with the song "Love in Stereo", the album was re-released as Good Enough - The Feelgood Edition. Consisting of his Melodifestivalen entry, as well as the follow-up single "Feelgood" and a few remixes, the album re-entered the Swedish Albums Chart and reached a new peak position at number two.
Re-release track listing
"S.O.S." (3:12)
"Totally Addicted" (3:43)
"Natalie" (3:08)
"My Addiction" (3:30)
"If You Gave Me Your Love" (3:21)
"Good Enough" (3:59)
"Can't Get Enough" (3:14)
"All It Takes" (3:24)
"Baby Girl" (3:04)
"Baby I'm Yours" (3:39)
"Who I Am" (3:45)
"Feelgood" (3:31)
"Natalie" (Radio version) [Stockholm-Uppsala remix] (6:43)
"S.O.S." [Stockholm-Uppsala remix] (3:36)
"If You Gave Me Your Love" (Recorded at P3 Live) (3:39)
"Love in Stereo" (3:00)
Charts
References
2007 albums
Ola Svensson albums
კეჩარისი

კეჩარისი — XI-XIII საუკუნეების სამონასტრო კომპლექსი სომხეთში. მდებარეობს კოტაიქის პროვინციის ქალაქ წაღკაძორში, ისტორიულ პროვინცია აირარატში. მონასტერი მდებარეობს ქალაქის ჩრდილო-დასავლეთ ნაწილში პამბაკის ქედის კალთებზე. კომპლექსის შემადგენლობაში შედის ორი სამლოცველო, გავითი და ძველი სასაფლაო XII-XIII საუკუნეების ხაჩკარებით.
ისტორია
კეჩარისის მონასტერი XI საუკუნეში დააარსეს ფაჰლავუნებმა. მისი მშენებლობა XIII საუკუნემდე გავრცელდა. 1033 წელს გრიგორ მაგისტროსმა წმინდა გრიგოლისა და წმინდა ნშანის ტაძარს შორის XI საუკუნეში ააგეო პატარა სამლოცველო, რომელიც მონასტრის დამაარსებლის გრიგოლ მაგისტროსის განსასვენებელი იყო. ამ ნაგებობამ დღემდე ვერ მოაღწია.
ეკლესიის გავითი ააგეს XII საუკუნეში. მთავარი ეკლესიის სამხრეთით რამდენიმე ხაჩქარია, ასევე დგას მცირე XI საუკუნეში აგებული სურბ-ნშანის ჯვარ-გუმბათოვანი ეკლესია. 1203-1214 წლებში თვადმა ვასაკ ხახბაკიანმა ააგო მესამე მონასტერი.
მონასტრის ეზოში მრავალი ხაჩქარია.
გალერეა
რესურსები ინტერნეტში
Кечарис (монастырь)
Монастырский комплекс Кечарис
KECHARIS MONASTERY COMPLEX Virtual Tour
სქოლიო
სომხეთის მონასტრები
ლოისა (პუერტო-რიკო)

ლოისა (პუერტო-რიკო)
ლოისა — ქალაქი და მუნიციპალიტეტი პუერტო-რიკოში. მდებარეობს კუნძულის ჩრდილო-აღმოსავლეთ სანაპიროზე. მოიცავს 5 ბარიოსა და ლოისა-პუებლოს (ქალაქის საქმიანი ნაწილი და ადმინისტრაციული ცენტრი). შედის სან-ხუანი-კაგვასი-გვაინაბოს მეტროპოლიტენური ტერიტორიის შემადგენლობაში.
იხილეთ აგრეთვე
პუერტო-რიკოს მუნიციპალიტეტები
რესურსები ინტერნეტში
News out of Loíza on Presencia PR
Loíza and its barrios, United States Census Bureau
Historic Places in Puerto Rico and the Virgin Islands, a National Park Service Discover Our Shared Heritage Travel Itinerary
Puerto Rico Government Directory - Loíza
სქოლიო
პუერტო-რიკოს მუნიციპალიტეტები
სან-ხუანი-კაგვასი-გვაინაბოს მეტროპოლიტენური ტერიტორია
თეოდოს II

თეოდოს II (გ. დაახლოებით 825) — დასავლეთ საქართველოს (აფხაზთა სამეფოს) მეფე დაახლოებით 798-825 წლებში, ლეონ II-ის ძე.
მონაწილეობდა კახეთის მთავარ გრიგოლისა და აშოტ I კურაპალატს შორის ქართლის დაუფლებისათვის ატეხილ ბრძოლაში (ემხრობოდა აშოტს), „მატიანე ქართლისაჲ“ თეოდოს II-ს არასწორად მიაწერს ბუღა თურქის წინააღმდეგ ბრძოლას. ბუღა თურქი შემოესია საქართველოს 853 წელს, როდესაც აფხაზთა მეფე იყო თეოდოს II-ის ძმა და მემკვიდრე დემეტრე (დიმიტრი) II.
ლიტერატურა
აფხაზთა სამეფოს მეფეები
გარდაცვლილი 825
ძნელაძე

ძნელაძე
საკუთარი სახელი ძნელაძე შეიძლება აღნიშნავდეს ერთ-ერთ შემდეგ პიროვნებათაგანს:
ბორის ძნელაძე — საქართველოს კომკავშირის ერთ-ერთი დამაარსებელი
გივი ძნელაძე — პოეტი
დავით ძნელაძე — მსახიობი და რეჟისორი
ვარლამ ძნელაძე — რევოლუციური მოძრაობის მონაწელე
ვასილ ძნელაძე — ზოოტექნიკოსი
ირაკლი ძნელაძე — სამხედრო მეთაური
მურად ძნელაძე — მწერალი, ფოლკლორისტი
რომან ძნელაძე — ქართველი მოჭიდავე
შალვა ძნელაძე — ფერმწერი, გრაფიკოსი
ქართული გვარები
ხიგუანი

ხიგუანი — ქალაქი და მუნიციპალიტეტი კუბაში, გრანმის პროვინციაში. მდებარეობს ზღვის დონიდან 125 მ სიმაღლეზე. ქალაქ ბაიამოდან მდებარეობს 25 კილომეტრში.
დემოგრაფია
მუნიციპალიტეტის ფართობია 646 კმ². 2004 წლის აღწერის მონაცემებით მუნიციპალიტეტში ცხოვრობდა 60,320 ადამიანი. მოსახლეობის სიმჭიდროვე შეადგენს 93,4 ადამიანს კმ²-ზე.
იხილეთ აგრეთვე
კუბის მუნიციპალიტეტები
კუბის ქალაქების სია
სქოლიო
კუბის ქალაქები
ნიკოლოზ ლეჟავა

ნიკოლოზ ლეჟავა
ნიკოლოზ რომანის ძე ლეჟავა (დ. 13 თებერვალი, 1883, თბილისი — გ. 5 იანვარი, 1927, იქვე) — ქართველი ინჟინერ-მშენებელი.
ბიოგრაფია
დაამთავრა თბილისის სარკინიგზო ტექნიკური სასწავლებელი და 1903 წელს დაინიშნა შორაპანში ამიერკავკასიის რკინიგზის მეოთხე სალიანდაგო უბანზე უფროს მუშად. ორი წლის შემდეგ გადავიდა ჭიათურაში გზის ოსტატად, შემდეგ აქვე დააწინაურეს ტექნიკოსად. 1908 წელს სათანადო გამოცდების ჩაბარების შემდეგ იღებს გზათა ტექნიკოსის წოდებას. ამავე დროს სამუშაოთა მწარმოებელია ჭიათურა-დარკვეთ-საჩხერის ხაზის მშენებლობაზე. 1911 წელს გადაჰყავთ ბაქოში, სადაც ერთი წლის განმავლობაში ასრულებს უბნის უფროსის თანაშემწის მოვალეობას.
კახეთის რკინიგზის მშენებლობის დაწყებისთანავე ნიკოლოზ ლეჟავა დაინიშნა თბილისი-ვაზიან-იორის დისტანციის უფროსად, ხოლო გზის მშენებლობის დამთავრების შემდეგ პირველი სალიანდაგო უბნის უფროსად. ნიკოლოზ ლეჟავას მონაწილეობით დაარსდა 1917 წელს თბილისში ქართული ტექნიკური საზოგადოება.
1919 წელს დემოკრატიული საქართველოს მთავრობის გადაწყვეტილებით 60 სტუდენტი გაიგზავნა უცხოეთში უმაღლესი განათლების მისაღებად. აქცენტი აიღეს პრაქტიკული გამოცდილების ახალგაზრდებზე, სადაც ნიკოლოზ ლეჟავამ პირველი ადგილი მოიპოვა სტიპენდიატთა შორის. 1924 წელს წარჩინებით დაამთავრა შარლოტენბურგის პოლიტექნიკური ინსტიტუტი ინჟინერ-მშენებლის წოდებით. სამშობლოში დაბრუნებისთანავე დაინიშნა ზაჰესის მშენებლობაზე უბნის უფროსად. შეთავსებით მუშაობდა თბილისი-კოჯრის რკინიგზის გეგმის შედგენაზე. 1926 წელს გადაჰყავთ ქლაქის აღმასკომში ტექნიკური ნაწილის გამგედ, შემდეგ დაევალა ამიერკავკასიის რკინიგზის ხაზის ხელმძღვანელობა. ამასთანავე ის კითხულობდა ლექციებს თბილისის უნივერსიტეტის პოლიტექნიკურ ფაკულტეტზე.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
ზ. ბაბუნაშვილი, თ. ნოზაძე, „მამულიშვილთა სავანე“, გვ. 235, თბ., 1994
დაბადებული 13 თებერვალი
დაბადებული 1883
გარდაცვლილი 5 იანვარი
გარდაცვლილი 1927
დიდუბის პანთეონში დაკრძალულები
ქართველი ინჟინრები
ნ
ალფონს მასემბა-დება

ალფონს მასემბა-დება (დ. 1921 – გ. 25 მარტი 1977, ბრაზავილი) — კონგოელი პოლიტიკური მოღვაწე. კონგოს რესპუბლიკის პრეზიდენტი 1963-1968 წწ. 1963 წელს სახელმწიფო გადატრიალების შედეგად დაამხო ფიულბერ იულუს მთავრობა. თავის მხრივ მისი ხელისუფლება დაამხო მარიენ ნგუაბიმ.
იხილეთ აგრეთვე
კონგოს რესპუბლიკის პრეზიდენტი
ლიტერატურა
Encyclopédie Universalis, édition de 1977. Notices biographiques.
Les voies du politique au Congo, Rémy Bazenguissa-Ganga. Karthala, 1997.
კონგოს რესპუბლიკის პრეზიდენტები
დაბადებული 1921
გარდაცვლილი 25 მარტი
გარდაცვლილი 1977
კონგოს რესპუბლიკის პრემიერ-მინისტრები
თარხნიშვილი

თარხნიშვილი
საკუთარი სახელი თარხნიშვილი შეიძლება აღნიშნავდეს ერთ-ერთ შემდეგ პიროვნებათაგანს:
გიორგი თარხნიშვილი — საზოგადო მოღვაწე
დავით თარხნიშვილი — ბიოლოგი
თამარ თარხნიშვილი — მსახიობი
ივანე თარხნიშვილი — ფიზიოლოგი
მარიამ თარხნიშვილი — მომღერალი
მიხეილ თარხნიშვილი — ქართული ეკლესიისა და ლიტერატურის ისტორიკოსი
ჭითაალიში

ჭითაალიში — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს ეგრისის ქედის დასავლეთ ნაწილში, მდინარეების მაგანისა და თხეიშის (ენგურის მარცხენა შენაკადები) აუზების წყალგამყოფზე. სიმაღლე 2762 მ. აგებულია ბაიოსური პორფირიტული წყებით. კალთებზე ძველმყინვარული ცირკები და კარებია. მწვერვალი მახვილია, კალთები — ციცაბო. დამახასიათებელია სუბალპური და ალპური ლანდშაფტები.
ლიტერატურა
სამეგრელო-ზემო სვანეთის მხარის მთები
აეროდრომი

აეროდრომი — ხმელეთის მონაკვეთი, რომელიც საგანგებოდ მომზადებული და აღჭურვილია მათზე სამხედრო-საჰაერო ძალების თვითმფრინავების მისაღებად. აეროდრომის ყველაზე სახასიათო ელემენტებს წარმოადგენს საფრენი ბილიკი, შუქსიგნალიზაციის მოწყობილობები, ანგარი და სამეთაურო-სადისპეტჩერო პუნქტი. აეროდრომი იგივეა რაც აეროპორტი, ოღონდ ეს უკანასკნელი ახორციელებს სამოქალაქო დანიშნულების თვითმფრინავების მიღებას. გეოგრაფიული ადგილიდან გამომდინარე განასხვავებენ ჩვეულებრივ, ანუ სახმელეთო აეროდრომს, ყინულის აეროდრომს (ყინულის სისქე დამოკიდებულია მისაღები თვითმფრინავების საერთო მასაზე) და საწყალოსნო ანუ ჰიდროაეროდრომს, რომელზეც აფრენა-დაფრენას ახორციელებენ ჰიდროთვითმფრინავები (თვითმფრინავი-ამფიბიები). ამოცანების ხასიათიდან გამომდინარე განასხვავებენ ძირითად, სათადარიგო, ცრუ, მოწინავე, შეხტომის, დამატებითი გაწყობის და ოპერატიულ აეროდრომებს.
ავიაცია
ზაქარია ხერხეულიძე

ზაქარია ხერხეულიძე
ზაქარია სიმონის ძე ხერხეულიძე (ხერხეულიდზევი; დ. 1797 — გ. 2 აპრილი, 1856, სიმფეროპოლი) — რუსეთის იმპერიის არმიის გენერალ-მაიორი (1841).
წარმომავლობით თავად ხერხეულიძეების რუსეთში დამკვიდრებული შტოდან. სამხედრო სამსახურში იყო 1817 წლის აგვისტოდან. 1823 წელს შტაბს-კაპიტნის ჩინით დაინიშნა ოდესაში ნოვოროსიის გენერალ-გუბერნატორის და ბესარაბიის მეფისნაცვლის, გენერალ-ლეიტენანტ მიხეილ ვორონცოვის ადიუტანტად. მონაწილეობდა რუსეთ-ოსმალეთის ომში (1828-1829). 1828 წლის ნოემბერში მიიღო პოლკოვნიკის წოდება და გადაიყვანეს ეგრეთა 1-ლ პოლკში. ომის დამთავრებიდან მალევე ზაქარია ხერხეულიძე გადავიდა სამოქალაქო სამსახურში. 1834 წელს მან მიიღო სახელმწიფო მრჩევლის ჩინი, ერთი წლის შემდეგ კი — ნამდვილი სახელმწიფო მრჩევლის ჩინი. 1833 წლის იანვრიდან 1850 წლის იანვრამდე მსახურობდა ქერჩ-იენიკალეს ქალაქითავად. მის მოღვაწეობას უკავშირდება ქერჩში არაერთი სამშენებლო და საზოგადოებრივი პროექტის განხორციელება. 1850 წლის იანვრიდან აპრილამდე იყო მინსკის სამხედრო და სამოქალაქო გუბერნატორი, 1850 იანვრიდან 1852 წლის ივნისამდე — სმოლენსკის სამხედრო და სამოქალაქო გუბერნატორი. ყირიმის ომის დროს იმყოფებოდა სამხრეთის არმიის მთავარსარდლის, გენერალ მ. დ. გორჩაკოვის განკარგულებაში, კურირებდა ჰოსპიტლებს. გარდაიცვალა ტიფით.
თავად ზაქარია ხერხეულიძეს სხვა დანარჩენ ჯილდოებთან ერთად მიღებული ჰქონდა ორდენები:
წმინდა ვლადიმირის მეოთხე ხარისხის ორდენი (1828);
წმინდა ანას მეორე ხარისხის ორდენი (1828);
ოქროს დაშნა წარწერით „სიმამაცისთვის“ (1928 წლის 20 ნოემბერი);
წმინდა ვლადიმირის მესამე ხარისხის ორდენი (1837);
წმინდა სტანისლავის პირველი ხარისხის ორდენი (1840);
წმინდა გიორგის მეოთხე ხარისხის ორდენი (ოფიცრის ჩინით ოცდახუთწლიანი შეუბღალავი სამსახურისთვის, 1847 წლის 26 ნოემბერი
ლიტერატურა
Волков С. В. Генералитет Российской империи. Энциклопедический словарь генералов и адмиралов от Петра I до Николая II. Том II. Л—Я. М., 2009. — С. 667. — ISBN 978-5-9524-4167-5
Гогитидзе М. Грузинский генералитет (1699—1921). — Киев, 2001. — С. 145. — ISBN 966-02-2254-8
Исмаилов Э. Э. Золотое оружие с надписью «За храбрость». Списки кавалеров 1788—1913. М., 2007. — С. 184, 503. — ISBN 978-5-903743-05-2
დაბადებული 1797
გარდაცვლილი 2 აპრილი
გარდაცვლილი 1856
რუსეთის იმპერიის გენერალ-მაიორები
წმინდა ვლადიმერის IV ხარისხის ორდენის კავალრები
წმინდა ანას II ხარისხის ორდენის კავალრები
წმინდა ვლადიმერის III ხარისხის ორდენის კავალრები
წმინდა სტანისლავის I ხარისხის ორდენის კავალრები
წმინდა გიორგის IV ხარისხის ორდენის კავალრები
ოქროს იარაღი „მამაცობისთვის“-ის კავალრები
ზაქარია
ჰეინიავესი

ჰეინიავესი — მუნიციპალიტეტი იოენსუუს ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 3 086 ადამიანს შეადგენს. მუნიციპალიტეტის ფართობი 1 319.58 კმ²-ია. მოსახლეობის სიმჭიდროვე 3 ადამიანია 1 კმ²-ზე. მუნიციპალიტეტის ერთადერთი ოფიციალური ენაა ფინური ენა. მეზობელი მუნიციპალიტეტებია: სავონლინა, ვარკაუსი, ლეპიავირტა, ტუუსნიემი, ოუტოკუმპუ და ლიპერი. ქალაქი იოენსუუ მუნიციპალიტეტიდან 81 კმ-ით ჩრდილო-აღმოსავლეთით მდებარეობს. 2021 წელს ჰეინიავესი სამხრეთი სავონიის რეგიონიდან ჩრდილოეთ კარელიის რეგიონს მიაკუთვნეს.
რესურსები ინტერნეტში
Municipality of Heinävesi – Official website
სქოლიო
ჩრდილოეთ კარელიის მუნიციპალიტეტები
ვარაში

ვარაში (2016 წლამდე - კუზნეცოვსკი ) — ქალაქი უკრაინაში. მდებარეობს რივნეს ოლქში. 2013 წელს ქალაქის მოსახლეობა 41664 კაცს შეადგენდა.
სქოლიო
რივნეს ოლქის ქალაქები